Rettferdighetens ryttere

Rettferdighetens ryttere (orig. Retfærdighedens ryttere) er en dansk spillefilm fra 2020 regissert av Anders Thomas Jensen etter eget manuskript. Den er produsert av Sisse Graum Jørgensen og Sidsel Hybschmann for Zentropa. Jeppe Kaas komponerte filmmusikken.

Handling 
Markus er offiser og vender hjem fra et oppdrag i utlandet etter at ektefellen hans omkom i en togulykke. Også datteren er med i ulykken, men hun overlever. Ulykken virker som en tilfeldighet, men en annen som også overlevde, Otto, mener at noen må stå bak. Sammen med Lennart og Emmenthaler, kolleger av Otto, antar Markus at det er snakk om et attentat og de starter privat etterforskning for å ta hevn.

Roller 
 Mads Mikkelsen – Markus
 Nikolaj Lie Kaas – Otto
 Lars Brygmann – Lennart
 Nicolas Bro – Emmenthaler
 Andrea Heick Gadeberg – Mathilde, Markus’ datter
 Gustav Lindh – Bodashka
 Roland Møller – Kurt
 Omar Shargawi – Palle Olesen/Aharon Nahas Shadid

Priser 
Rettferdighetens ryttere ble nominert til femten av kategoriene til Robertprisen som ble utdelt på Robertfesten 2021. Blant dem som mottok pris var Andrea Heick Gadeberg som fikk Robertprisen for årets kvinnelige hovedrolle, Lars Brygmann Robertprisen for årets mannlige birolle og Jeppe Kaas Robertprisen for årets musikk.

Referanser

Eksterne lenker 
 

Danske filmer
Filmer fra 2020
Actionkomedier